**ΓΕΩΓΡΑΦΙΑ Β’ ΓΥΜΝΑΣΙΟΥ Β’ ΤΕΤΡΑΜΗΝΟ ΣΕ ΑΣΚΗΣΕΙΣ**

**1.Βάλε τον τύπο βλάστησης δίπλα στα χαρακτηριστικά του**

**Τούντρα, Τάιγκα, Φυλλοβόλα - μεικτά δάση, Στέπες, Μεσογειακή βλάστηση, Ορεινή βλάστηση**

1.       Επικρατεί στα ψηλά βουνά. Τα είδη που συναντάμε στις περιοχές αυτές είναι έλατα και οξιές, ενώ πάνω από τα υψομετρικά όρια του δάσους υπάρχει βλάστηση στέπας και λιβάδια

2.       Αυτός ο τύπος βλάστησης επικρατεί στα παράλια της Μεσογείου και χαρακτηρίζεται από φυτά ανθεκτικά στην ξη-ρασία του καλοκαιριού (π.χ. ελιά, θυμάρι, πουρνάρι, αριά κ.ά.).

3.       Λιβάδια με ψηλό χορτάρι και θάμνους σε περιοχές με ξηρό κλίμα.

4.       Δάση κωνοφόρων δέντρων. Αυτός ο τύπος βλάστησης συναντάται σε Ρωσία και Σκανδιναβία.

5.       Τύπος βλάστησης που περιλαμβάνει δέντρα όπως οι οξιές, οι βελανιδιές κ.ά. Οι περιοχές όπου επικρατούσε αυτή η βλάστηση (π.χ. Γαλλία) σήμερα κυριαρχούνται από τον άνθρωπο (λιβάδια, κατοικίες κ.ά.).

6.       Συναντάται σε περιοχές κοντά στον πολικό κύκλο, όπου φυτρώνουν μόνο βρύα και λειχήνες κατά τη διάρκεια του σύντομου καλοκαιριού.

**2.Ανάφερε τρεις χρήσεις των ευρωπαϊκών δασών κατά τον Μεσαίωνα και τρεις κατά τη σημερινή εποχή.**

Μεσαίωνας για ναυπήγηση πλοίων, για κατασκευή σπιτιών και για θέρμανση.

Σήμερα για την παραγωγή χαρτιού, ξυλείας και ρητίνης.

**3.Ο χάρτης με τις χώρες της Ευρώπης (πρέπει να ξέρετε ΠΟΥ είναι η κάθε χώρα καθώς και την ΠΡΩΤΕΥΟΥΣΑ της.**

**4.Πότε ιδρύθηκε η Ευρωπαϊκή Ένωση; Ποιο ήταν το αρχικό της όνομα; Πότε εντάχθηκε σε αυτήν η Ελλάδα και πότε η Κύπρος;**

Ιδρύθηκε: 25 Μαρτίου 1957, αρχικό όνομα: Ευρωπαϊκή οικονομική κοινότητα Ε.Ο.Κ., ένταξη Ελλάδας 1981, ένταξη Κύπρου: 2004

**5 Αντιστοίχισε**

|  |  |
| --- | --- |
| 1. Ευρωπαϊκή Επιτροπή | 1. παίρνει την τελική απόφαση και εκδίδει και τον νόμο |
| 1. Κοινοβούλιο | 1. εξετάζει και ενδεχομένως το τροποποιεί το σχέδιο ενός νόμου |
| 1. Συμβούλιο της Ευρωπαϊκής Ένωσης (Συμβούλιο Υπουργών) | 1. έχει το δικαίωμα της νομοθετικής πρωτοβουλίας, ξεκινά τη διαδικασία προτείνοντας το σχέδιο ενός νόμου |
| 1. Ευρωπαϊκό Δικαστήριο | 1. φροντίζει για την εφαρμογή των νόμων και των πολιτικών αποφάσεων. |
| 1. Ελεγκτικό Συνέδριο | 1. ελέγχει τη χρηματοδότηση των δραστηριοτήτων της Ένωσης |
|  | 1. εξασφαλίζει την τήρηση της ευρωπαϊκής νομοθεσίας, |

|  |
| --- |
| **6.Χαρακτήρισε τις παρακάτω προτάσεις με το γράμμα (Σ), αν είναι σωστές, και με το γράμμα (Λ), αν είναι λανθασμένες**: |
| **α. Η** καταπολέμηση της ανεργίας (και ειδικά της ανεργίας των νέων) δεν αποτελεί προτεραιότητα για την Ε.Ε. **β.** Ένα μειονέκτημα του ευρώ είναι ότι δεν μπορεί κανείς να κάνει εύκολα σύγκριση τιμών ίδιων προϊόντων σε διαφορετικές χώρες της Ε.Ε.  **γ.** Η Ε.Ε. χρηματοδοτεί αναπτυξιακά προγράμματα στη χώρα μας, στο πλαίσιο του στόχου επίτευξης ισορροπημένης οικονομικής και κοινωνικής συνοχής για όλα τα κράτη-μέλη της Ένωσης. **δ.** Η Ε.Ε., με την Ελλάδα στους κόλπους της, ανέπτυξε στενότερες σχέσεις συνεργασίας με ευαίσθητες περιοχές του πλανήτη όπως τα Βαλκάνια και η Μέση Ανατολή. |

**7.Βάλε Α αν προκαλεί αύξηση πληθυσμού και Μ για μείωση δίπλα από τις προτάσεις**

1. Επιδημίες όπως πανώλη, χολέρα , λέπρα ,ισπανική γρίπη
2. Βελτίωση των συνθηκών ζωής
3. Πρόοδος της ιατρικής
4. Πόλεμοι
5. Εκπαίδευση
6. Υπογεννητικότητα

**8.Κύκλωσε το σωστό**

Η Ευρώπη είναι μια απότις πιο **μεγάλες / μικρές**(1) ηπείρους στην Γη.Χαρακτηρίζεται από η **μεγάλη/μικρή**(2) μέση πληθυσμιακή πυκνότητα σε σχέση με αυτήν άλλων ηπείρων, **ομοιόμορφη/ανομοιόμορφη**(3) κατανομή του πληθυσμού στον ευρωπαϊκό χώρο, το **υψηλό/χαμηλό**(4) ποσοστό αστικοποίησης, το έντονο/σχεδόν ανύπαρκτο δημογραφικό πρόβλημα και το **ισχυρό/ασθενές**(5) μεταναστευτικό ρεύμα τόσο μεταξύ των κρατών στο εσωτερικό της ηπείρου όσο και από γειτονικές ηπείρους προς την Ευρώπη.

Οι πιο πυκνοκατοικημένες περιοχές της Ευρώπης είναι τα **ορεινά/πεδινά**(6) τμήματα χωρών που βρίσκονται γύρω από τη **Βόρεια Θάλασσα/Μασόγειο Θάλασσα**.(7) Αυτό οφείλεται στο γόνιμο έδαφος, στο ευνοϊκό κλίμα και στη σημαντική ανάπτυξη **της βιομηχανίας/του τουρισμού**(8) αυτών των χωρών, παράγοντες που συμβάλλουν στην προσφορά θέσεων εργασίας.

**9.Κύκλωσε το σωστό**

Οι σημερινοί μετανάστες που ζουν στις χώρες της δυτικής και της βόρειας Ευρώπης προέρχονται κυρίως από την ανατολική Ευρώπη (π.χ. Πολωνία, Ουκρανία), τη Βαλκανική Χερσόνησο (π.χ. Αλβανία, Ρουμανία, Βουλγαρία), την Αφρική (π.χ. Αλγερία) και την Ασία (π.χ. Πακιστάν, Ινδία).

Οι μετανάστες είναι κατά κανόνα **ηλικιωμένοι/νέοι**(1), με **υψηλό/χαμηλό**(2) επίπεδο εκπαίδευσης και κατάρτισης και επομένως καταλαμβάνουν κυρίως **ανεπιθύμητες/δημοφιλείς**(3) για τον τοπικό πληθυσμό θέσεις.

Επίσης, οι μετανάστες πληρώνοντας εισφορές στα ασφαλιστικά και συνταξιοδοτικά ταμεία **συμβάλλουν /προκαλούν πρόβλημα**(4) στη συντήρησή τους, εργαζόμενοι στην καλλιέργεια και στη συλλογή των αγροτικών προϊόντων βοηθούν στο να **εξαφανιστεί/διατηρηθεί**(5) η ζωή στην ύπαιθρο, στέλνοντας τα παιδιά τους σε σχολεία με λίγους μαθητές (τα οποία αλλιώς **δεν/-**(6) θα έκλειναν) συντελούν στη διατήρησή τους και γενικά δίνουν ζωτικότητα στην κοινωνία.

Διαπιστώνονται όμως και **θετικές/αρνητικές**(7) επιδράσεις, που έχουν σχέση με τη δυνατότητα της χώρας υποδοχής να ενσωματώσει ομαλά τους μετανάστες και να αναγνωρίσει την πολιτισμική και θρησκευτική τους ελευθερία ειδικά όταν διαφέρει πολύ από την δική τους.....

**10.Χαρακτήρισε τις παρακάτω προτάσεις με το γράμμα (Σ), αν είναι σωστές, και με το γράμμα (Λ), αν είναι λανθασμένες**:

1. Αρκετές ευρωπαϊκές γλώσσες μιλιούνται σε όλο τον πλανήτη.
2. Η αγγλική γλώσσα είναι σήμερα διεθνής.
3. Η ισπανική μιλιέται σε όλη σχεδόν τη Νότια και την Κεντρική Ασία
4. Η ελληνική γλώσσα μιλιέται σήμερα μόνο στην Ελλάδα .
5. Στην αρχαιότητα η ελληνική γλώσσα ήταν διεθνής.
6. Το λατινικό όσο και το κυριλλικό αλφάβητο προέρχονται από το ελληνικό.
7. Η θρησκευτική ελευθερία, που επιτρέπει σε κάθε άνθρωπο να πιστεύει σε όποιο θρήσκευμα θέλει λέγεται ανεξιθρησκία.
8. Κατά το παρελθόν δεν είχαμε ιδιαίτερα σκληρούς και καταστροφικούς πολέμους στην Ευρώπη..
9. Αρκετοί από τους πολέμους έγιναν για πολιτισμικούς-θρησκευτικούς λόγους.
10. Ο αρχαίος ελληνικός πολιτισμός, ο αρχαίος ρωμαϊκός πολιτισμός, ο χριστιανισμός, ο δυτικοευρωπαϊκός ουμανιστικός πολιτισμός του 18ου και του 19ου αιώνα, ο σύγχρονος τεχνολογικός πολιτισμός συγκροτούν τον κοινόευρωπαϊκό πολιτισμό.
11. Το νομικό σύστημα της Ευρώπης προέρχεται κυρίως από το Ρωμαϊκό Δίκαιο, τους νόμους του Βυζαντίου και τη Γαλλική Επανάσταση
12. Στην Ευρώπη παρατηρούμε υψηλό ποσοστό αναλφαβητισμού
13. Τα περισσότερα Ευρωπαϊκά κράτη δεν έχουν δημοκρατικό πολίτευμα.

**11.Συμπλήρωσε το κείμενο**

Μπορούμε να διαπιστώσουμε ότι οι μεγάλες ευρωπαϊκές πόλεις **βρίσκονται κυρίως**:

• κοντά στη θάλασσα, αποτελώντας σημαντικά λιμάνια·  
• στις όχθες ποταμών·  
• σε περιοχές με μεγάλη βιομηχανική ανάπτυξη·  
• σε πεδιάδες

Ιστορικά, οι **πρώτες πόλεις** που δημιουργήθηκαν στην ευρωπαϊκή ήπειρο ήταν οι πόλεις-κράτη της αρχαίας Ελλάδας Με χρονολογική σειρά, η Αθήνα της κλασικής περιόδου, η Ρώμη στην ακμή της Ρωμαϊκής Αυτοκρατορίας και η Κωνσταντινούπολη στην ακμή της Βυζαντινής Αυτοκρατορίας ήταν οι μοναδικές ευρωπαϊκές πόλεις με πληθυσμό εκατοντάδες χιλιάδες κατοίκους για διάστημα αρκετών αιώνων.

Κατά το παρελθόν βασικό **κριτήριο** για την ίδρυση μιας πόλης αποτελούσε η ασφάλεια των κατοίκων της. Έτσι, αρκετές ευρωπαϊκές πόλεις ιδρύθηκαν σε νησιά ποταμών (π.χ. το Παρίσι), στο κέντρο λιμνών (π.χ. η Στοκχόλμη), σε υψώματα (π.χ. η Αθήνα, η Ρώμη), σε κλειστές καμπύλες ποταμών (π.χ. η Βέρνη)

Μια άλλη, πολύ μεγάλη κατηγορία πόλεων είναι αυτές που ξεκίνησαν τη ζωή τους ως ρωμαϊκά φρούρια(π.χ. το Λονδίνο, η Κολωνία κ.ά.). σε πεδινά σημεία ή στις όχθες ποταμών γιατί ο ρωμαϊκός στρατός ήταν πολύ ισχυρόςκαι έτσι το κριτήριο για την κατασκευή των φρουρίων δεν ήταν τόσο η ασφάλεια όσο ο έλεγχος των συγκοινωνιών και της οικονομίας.

**Στις ευρωπαϊκές μεγαλουπόλεις κατά κανόνα διακρίνουμε:**

•το ιστορικό κέντρο, δηλαδή τον αρχικό πυρήνα της πόλης, όπου η οικονομική ζωή είναι αρκετά σημαντική, αφού η περιοχή αποτελεί συνήθως τουριστικό πόλο έλξης, αλλά και έδρα επιχειρήσεων, κυβερνητικών υπηρεσιών κτλ.  
• τις περιφερειακές συνοικίες γύρω από το ιστορικό κέντρο, όπου κατοικούν κυρίως άνθρωποι μεσαίων εισοδημάτων  
• τον δακτύλιο των απομακρυσμένων από το ιστορικό κέντρο προαστίων, στα οποία κατοικούν άνθρωποι με διαφορετικού ύψους εισοδήματα, ανάλογα με την περιοχή

Χρήσιμα:

<https://www.youtube.com/watch?v=TxOFgAdnE0s> Η Ευρωπαϊκή Ένωση

<https://www.youtube.com/watch?v=ksq6w5VLRKY> Ευρωπαϊκές Πρωτεύουσες

<https://www.youtube.com/watch?v=-JI2-cTioGA> Πανώλη

<https://www.youtube.com/watch?v=1PLBmUVYYeg>Ασθένειες στην ανθρωπότητα

<https://www.youtube.com/watch?v=JART8dNhw8I> Γήρανση Πληθυσμού

<https://www.youtube.com/watch?v=iqDFPU9YeQM> Αγγλικά διεθνής γλώσσα

<https://www.youtube.com/watch?v=OIB5SKG3no0>Ελληνική γλώσσα από μια άλλη σκοπιά.....

<https://www.youtube.com/watch?v=iWDKsHm6gTA>Ιστορία των γλωσσών

<https://www.youtube.com/watch?v=HYjsRjat5vQ> Κλίματα και χλωρίδα της Ευρώπης

<https://www.youtube.com/watch?v=KXTeS_n-ONo> Μικρασιατική καταστροφή